Die groot dade van God word oor alle taalgrense verkondig! : uit die Woord
Dit is Sondag, vroegoggend in Nieu-Seeland, die eerste land waar 'n nuwe dag aanbreek. Mense hoor die evangelie in hulle eie taal in 2003. En soos die dag verder breek oor die Ooste, Europa, Afrika en die Amerikas, word die evangelie in byna al die wêreldtale verkondig. 'n Wonderwerk dat elkeen in sy of haar eie taal na die groot dade van God in verwondering kan luister.
Jesus op die voorblaaie
'n Hele handvol boeke het verlede jaar verskyn oor die vraag wie hierdie Jesus nou eintlik was. Die Jesus-Seminaar wil deur 'n metode van dekonstruksie die eintlike Jesus vir ons teken.
Source: Die Kerkblad 106, pp 6 –9 (2003)
Mens sou sonder die gevaar van oordrywing kon sê dat die Gereformeerde tradisie gestempel is deur die klem wat gelê word op God die Vader, sy skeppingswerk, sy almag, sy soewereiniteit en sy heiligheid. Sommige gaan selfs so ver as om te beweer dat die tema van "soewereiniteit" die sentrale tema van die teologie van Calvyn en die Calvinistiese tradisie is.
Min. Kader Asmal se godsdiensplan vir skole - 'n aanslag op die verbond : brandpunt
Die regering se voorgestelde beleid kom in kort daarop neer dat dit 'n drastiese wegbeweeg is van godsdiensbeoefening ("religious education") na onderrig oor godsdienste ("religion education").
Die redakteur gesels met ... prof. P.J. Coetzee
Hierdie keer gesels die Redakteur met een van die oudste lewende teologiese professore, naamlik prof. PJ Coetzee. Hy het vanjaar die voorreg gehad om sy seun, prof. Callie Coetzee, as teologiese professor te bevestig. Hy was vanaf 1942-1958 predikant in drie gemeentes, vanaf 1958-1963 redakteur van Die Kerkblad, vanaf 1963-1965 redakteur van die Calvinistiese Stigting, daarna weer predikant in 'n gemeente (1965-1970), toe teologiese professor van 1970-1980. Ná sy emeritaat het hy nog tot onlangs in vakante gemeentes met bediening gehelp. Dit is duidelik dat prof. Coetzee 'n vol en kleurryke loopbaan gehad het.
Pinksterrose op 'n vullishoop
Source: Die Kerkblad 106, pp 14 –18 (2003)
Dit kan gebeur dat jy iewers langs die pad op 'n aaklige vullishoop die mooiste pinksterrose sien blom. Wat 'n teenstelling: fraaie kleure omring deur vullis, afval en verrotting. En dit kan gebeur, omdat die saadjies hulle werk gedoen het. Hulle het gegroei en op die ou end geblom. Selfs in 'n byna geheel onvrugbare, slegte omgewing.
Calvyn as teoloog van die Heilige Gees
Source: Die Kerkblad 106, pp 15 –16 (2003)
Maar kan 'n mens praat van "Calvyn as teoloog van die Heilige Gees"? Word hier met só 'n tema nie iets veronderstel wat nie die lading dek as dit kom by Calvyn of sy teologie nie? In hoe 'n mate 'n mens van Calvyn of enigiemand kan praat as teoloog van die Heilige Gees, kan inderdaad bevraagteken word. Die vraag oor wat ons van die Heilige Gees glo (HK So. 20) is eenvoudig te kompleks dat dit in enkele woorde noukeurig genoeg vasgepen kan word.
Prof. Hugo du Plessis - pioniersendeling van die GKSA
Source: Die Kerkblad 106, pp 17 –18 (2003)
Hugo du Plessis is op 22 Maart 1902 in Burgersdorp in die Kaap gebore. Sy vader, JA du Plessis, was predikant van die Gereformeerde Kerke Reddersburg en Pretoria voordat hy professor aan die Teologiese Skool Potchefstroom geword het (van 1920 tot 1935). Sy moeder, Laurika Postma, was 'n opgeleide opvoedkundige en onderwyseres in die Middelburg-omgewing. Hy was 'n kleinkind van prof. Dirk Postma.
Gereformeerde Kerk KwaNdebele ontvang sy eerste inheemse predikante
Source: Die Kerkblad 106, pp 19 –20 (2003)
Die sendingwerk in Kwa-Ndebele is in die vroeë sestigerjare deur ds. Vonkeman van die Nederlands Gereformeerde Kerke by De Wagendrift tussen Cullinan en Kwa-Ndebele begin. Hy kon destyds aanvanklik nie 'n permit kry om in Richmond, Zoeloeland, te gaan werk nie. Terwyl hy daarvoor gewag het, het hy solank met die werk hier begin.
Botswana ... 'n kosbare geleentheid
Gereformeerde gemeentes is reeds 'n geruime tyd by sendingwerk in Botswana betrokke. Vanuit die Gereformeerde Kerk Cachet is daar al sedert 1994 verskeie hulpprojekte geloods en kosbare werk is al deur hierdie studente in Botswana gedoen. Vanjaar beplan die studente van Cachet om vanaf 28 Junie tot 10 Julie by die sendingstasie D'Kar met praktiese dienswerk betrokke te wees.
"Die eilande wag ..."
Jesus se laaste woorde aan ons lees ons in Matteus 28: 18-20: "Aan My is alle mag gegee in die hemel en op die aarde. Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en leer hulle om alles te onderhou wat ek julle beveel het. En onthou: Ek is by julle al die dae tot die voleinding van die wêreld."
Die Gereformeerde Kerke in Kongo : probleme en uitdagings
Author M.N. Banze
Tans is die Gereformeerde Kerke in Kongo geleë in drie provinsies van die Demokratiese Republiek van Kongo (Katanga, en die oostelike en westelike dele van Kasai); asook in die hoofstad, Kinshasa. Daar is heelwat probleme en uitdagings wat hierdie kerke in die gesig staar. Dit blyk wenslik te wees om hierdie probleme en uitdagings in twee groepe te verdeel, naamlik geestelik en fisies.
So groot is God se liefde : ons bondsjeug
'n Maand gelede was dit Paastyd. Ons het in die geloof en met dankbaarheid teruggedink aan die kruisiging van Jesus Christus. So groot is God se liefde dat Hy sy Seun gegee het om in ons plek die sondestraf te dra - selfs toe ons nog vyande van God was.
My selfbeeld? : ons bondsjeug
Author Etienne Schalekamp
Elke jongmens beleef een of ander tyd in sy lewe worsteling en konflik oor sy "selfbeeld". Vir elke jongmens wat werklik erns maak met sy verhouding tot God en sy naaste, sê die Woord: Jy mag geen bekommernis met jou selfbeeld hê nie. Die hele idee wat ons het dat ons aan ons selfbeeld moet bou, is 'n saak wat die Skrif nooit werklik aan die orde stel nie. Dit is uit en uit 'n wêreldse term wat mense gebruik om uitdrukking te gee aan iets wat almal voel 'n behoefte is.
Hanteer jou ontsteltenis : ons bondsjeug
Elke koerant wat jy lees, het sy berigte wat jou ontstel - die berigte oor dood in Irak; mense wat honger ly; 'n vreemde virus in die Ooste.
Kamp in die berge : ons bondsjeug
Aksie Koningskinders Potchefstroom het tydens die afgelope somervakansie 'n wonderlike kamp in die berge langs die Vaalrivier naby Parys gehad. Die doel van die kamp was om kinders uit gebroke huise in 'n liefdevolle omgewing te laat ontspan.
Dawid as jongmens : ons bondsjeug
Author Fanus Heystek
Die Skrif meld op ten minste twee plekke - by sy salwing as koning en toe hy teen die reus Goliat geveg het - dat Dawid "rooierig" was met 'n "mooi" voorkoms. In beide gevalle was hy nog nie as mondig beskou nie, want hy word nie eers na die offermaaltyd genooi of toegelaat om aan die oorlog deel te neem nie. Hy word op hierdie plekke die "kleinste" en "nog 'n seun" genoem.
Ondersteun hierdie kampe : ons bondsjeug
Wees bly oor die klein dingetjies : ons bondsjeug
Ja, dis daardie onbeduidende klein stroompies wat deur die stad loop waarvan die kinders van Korag hier sing. Daardie stroompies wat so alledaags geword het, so vanselfsprekend. Loop jy daar verby, dan aanvaar jy dat daar watertjies in sal wees - miskien nie baie nie, maar daar sal wees. Dis vanselfsprekend dat die stroompie vloei. Nietig en beskeie, maar tog aanhoudend, so bestendig.
Biblia - poort na vastelande en eilande
Source: Die Kerkblad 106, pp 35 –36 (2003)
In hawesending gaan dit om die basiese inhoud van die evangelie aan alle volke en tale en nasies te verkondig tot aan die eindes van die aarde (vgl. Matt. 28:19 en Hand. 1:8). In die Skiereiland is daar elke dag "see-sendingvelde" in ons poorte. In Tafelbaai is die teikengroep die verbyvarende seelui vanoor die wêreld.